**DARBŲ PIRKIMO TECHNINĖ UŽDUOTIS**

1. **SĄVOKOS IR SUTRUMPINIMAI**

**1.1. Užsakovas** – uždaroji akcinė bendrovė „VILNIAUS VANDENYS“.

**1.2. Rangovas** – ūkio subjektas – fizinis asmuo, privatusis ar viešasis juridinis asmuo, kita organizacija ir (ar) jų padalinys įskaitant ūkio subjektus, kurių pajėgumais remiamasi, Subrangovus, darbuotojus ir kitus teisėtais pagrindais Rangovo darbų atlikimui pasitelktus asmenis.

**1.3. Sutartis** – Sutartis, sudaroma tarp Rangovo ir Užsakovo dėl Pirkimo objekto.

**1.4. Techninė užduotis** **arba TU** – dokumentas, kuriame apibūdintas pirkimo objektas.

**1.5. Priėmimo-perdavimo aktas arba Aktas –** perdavimo–priėmimo aktas arba lygiavertis dokumentas, pasirašomas abiejų Sutarties Šalių, kuriame detaliai nurodomi Rangovo faktiškai atlikti ir Užsakovui perduodami Darbai (ar jų dalys), atitinkantys Techninę užduotį.

1. **PIRKIMO OBJEKTO PAVADINIMAS IR JO KIEKIAI/APIMTYS**
   1. **Vandentiekio tinklų A. P. Kovaliuko g. 42, Vilniaus m., kapitalinio remonto darbai** (toliau – **Darbai**);

Pirkimo objektas nėra skaidomas į pirkimo objekto dalis.

**2.3. Kiekiai/Apimtys:** Perkamas Darbų kiekis **yra konkretus.**

2.3.1. Vandentiekio tinklų A. P. Kavoliuko g. 42, Vilniaus m., kapitalinio remonto darbai:

* Vandentiekio tinklai PE100 PN10 DN160 mm, L~ 335 m su akmens vatos šilumine izoliacija su aliuminio folija ant g/b atramų , su sklendėmis, fasoninėmis dalimis;
* Vandentiekio tinklai PE100 PN10 DN160 mm, L~ 11 m su sklendėmis, fasoninėmis dalimis (atviru būdu, lauke);
* Vandentiekio tinklai PE100 PN10 DN110 mm, L~ 20 m su akmens vatos šilumine izoliacija su aliuminio folija ant g/b atramų , su sklendėmis, fasoninėmis dalimis;
* Vandentiekio tinklai PE100 PN10 DN63 mm, L~ 38 m su akmens vatos šilumine izoliacija su aliuminio folija ant g/b atramų , su sklendėmis, fasoninėmis dalimis.

\* Tinklų ilgius tikslinti Darbų vykdymo metu.

2.4. Rangovas visas galimas išlaidas įskaičiuoja į Darbų įkainį ir (ar) kainą. Siūlomame įkainyje ir (ar) kainoje turi būti įskaičiuotos visos Rangovo išlaidos ir mokėtini mokesčiai, būtini tinkamam Sutarties įvykdymui.

2.5. Rangovas prisiima visą riziką dėl ne nuo Užsakovo priklausančių aplinkybių, dėl kurių padidės su Sutarties vykdymu susijusios Rangovo išlaidos ir Sutarties vykdymas taps sudėtingesnis (Rangovui padidės įsipareigojimų vykdymo kaina). Darbų kaina ir (ar) įkainiai jokiais atvejais nebus didinami, išskyrus Pirkimo sąlygose nustatytus kainos ir (ar) įkainių peržiūros procedūros atvejus.

2.6. Reikalingi atlikti statybos darbai yra nurodyti statinio statybos projekte „Vandentiekio tinklų A. P. Kavoliuko g. 42, Vilniaus m., kapitalinio remonto projektas“ (žr. TU priedą Nr.1);

2.7. Rangovas, vykdydamas Darbus, turės užtikrinti:

* Nenutrūkstamą geriamojo vandens tiekimą gyventojams;
* Asbesto turinčių atliekų utilizavimą savo lėšomis vadovaujantis Atliekų tvarkymo įstatyminiais aktais ir tvarkomis;
* Darbų saugos ir priešgaisrinių reikalavimų laikymąsi;
* Švarą ir tvarką darbų atlikimo vietose.

1. **REIKALAVIMAI PIRKIMO OBJEKTUI**

**Esamos situacijos aprašymas**

Esami plieniniai vandentiekio tinklai yra pakloti esamuose praeinamuose šilumos tinklų kolektoriuose. Tinklai yra avarinės būklės, buvo daug avarijų. Avarijoms likviduoti tinklas vandens pratekėjimo vietoje buvo sandarinamas remontine mova.

* 1. **Pirkimo objekto aprašymas**

3.1.1. Vykdydamas Sutartį Rangovas privalo vadovautis šios techninės užduoties reikalavimais, Perkančiojo subjekto patvirtintomis techninėmis užduotimis ir technine politika, skelbiamais http://www.vv.lt/lt/partneriams bei Lietuvos Respublikos teisės aktais, reglamentuojančiais nurodytų darbų atlikimą.

**Rangovas turės:**

3.1.1. Užsakovui įgaliojus, savo lėšomis gauti visus reikiamus privalomuosius dokumentus, sutikimus inžinerinių statinių statybos darbams;

3.1.2. Esant poreikiui, savo lėšomis, atlikti statybinius tyrimus;

3.1.3. Prieš pradedant statybos darbus pateikti informaciją www.planuojustatyti.lt apie numatomą statybos pradžią ne vėliau kaip prieš 1 darbo dieną iki statybos pradžios (jei taikoma);

3.1.4. Statybos darbų vykdymo metu pildyti elektroninį statybos darbų žurnalą (už žurnalo pildymą Rangovui nereikės mokėti);

3.1.5. Atlikti visus darbus pagal statinio projektą ir Techninę užduotį;

3.1.6.Vykdant vandentiekio tinklų kapitalinio remonto darbus įrengti laikinas vandentiekio linijas, kad rekonstruojamojoje vandentiekio tinklo atkarpoje nenutrūktų vandens tiekimas esamiems vartotojams. Rangovas turi nusimatyti išlaidas laikinų vandentiekio linijų, įskaitant armatūrą, įrengimui, išmontavimui, dezinfekavimui;

3.1.7. Atlikti vandentiekio tinklų praplovimą kamščiu;

3.1.8. Išbandyti pastatytas (įrengtas) sistemas, tinklus ir įrenginius;

3.1.9. Dezinfekuoti paklotus vandentiekio tinklus ir gauti teigiamus vandens tyrimų rezultatus (pažymą);

3.1.10. Atstatyti dangas ir aplinką tinklų, statinių, įrengimų montavimo vietoje;

3.1.11. Parengti požeminių inžinerinių tinklų kontrolines geodezines nuotraukas pagal Techninių reikalavimų reglamento GKTR 2.11.03:2014 „Topografinių erdvinių objektų rinkinys ir topografinių erdvinių objektų sutartiniai ženklai“, patvirtinto Nacionalinės žemės tarnybos prie Žemės ūkio ministerijos direktorius 2000 m. birželio 19 d. įsakymu Nr. 45, tvarką;

3.1.12. Parengti/atnaujinti statinių kadastrines duomenų bylas (kadastro duomenų nustatymo metu pagal įstatymų reikalavimus parengtų planų, užpildytų kadastro formų ir kitų dokumentų apie nekilnojamąjį turtą, sukomplektuotą rinkinį), kurios turi būti pateiktos su išankstine VĮ „Registrų centras“ patikra;

3.1.13. Atlikti statybos užbaigimo procedūras, kurios nustatytos Lietuvos Respublikos teritorijų planavimo ir statybos valstybinės priežiūros įstatyme ir kituose teisės aktuose reglamentuojančiuose šių paslaugų atlikimą, pateikti visus reikiamus dokumentus per IS „Infostatyba“, statybos užbaigimo dokumento gavimui (pagal įgaliojimą). Rangovas turės apmokėti visas išlaidas (mokestį už statybos užbaigimo dokumentą, statinio (dalies) ekspertizės rangovo paslaugas deklaracijos tvirtinimui ir kt.) susijusias su statybos užbaigimo dokumento gavimu.

3.1.14. Demontuotus metalo vamzdynus, armatūrą, fasonines dalis Rangovas turi pristatyti adresu Lazdynėlių g.23, Vilnius ir perduoti Uždarosios akcinės bedrovės „VILNIAUS VANDENYS“ atstovui surašant perdavimo – priėmimo aktą. Asbesto turinčias atliekas Rangovas privalo savo lėšomis utilizuoti ir Užsakovui pateikti atliekų priėmimo deklaraciją.

1. **DARBŲ VYKDYMO VIETA, TERMINAI IR TVARKA**
   1. **Darbų vykdymo vieta –** A. P. Kavoliuko g. 42, Vilniaus m.
   2. **Darbų vykdymo terminas:**
      1. Rangovas Darbus pradeda vykdyti nuo Sutarties įsigaliojimo dienos;
      2. Statybos darbai turi būti užbaigti per 3 mėn. nuo Sutarties įsigaliojimo dienos. Požeminių inžinerinių tinklų kontrolinės geodezinės nuotraukos bei statinio kadastro duomenų bylos turi būti parengtos per 4 mėn. nuo Sutarties įsigaliojimo dienos.

3.2.3. Statybos užbaigimo procedūros turi būti atliktos per 2 mėn. nuo statybos darbų užbaigimo dienos, bet ne vėliau kaip per 5 mėn. nuo Sutarties įsigaliojimo dienos.

* 1. **Aktavimo tvarka:**
     1. Už darbus pagal Darbų kainų žiniaraštį (žr. TU Priedą Nr. 2) bus apmokama taip:
* Aktas gali būti teikiamas Uždarajai akcinei bendrovei „VILNIAUS VANDENYS“ pilnai atlikus Darbus nurodytus darbų kainų žiniaraščio 1.1., 1.2., 2.1. pozicijose.

1. **DARBŲ KOKYBĖ IR TRŪKUMŲ ŠALINIMAS** 
   1. Darbų trūkumais bus laikomi Darbų ir (ar) panaudotų medžiagų ar kitų dalių neatitikimai Techninės užduoties reikalavimams, Lietuvos Respublikos teisės aktams, statybos techniniams reglamentams, standartams, Darbų ir (ar) jų rezultatų gedimai, deformacijos, atsiradę iki garantinio laikotarpio pabaigos.
   2. Rangovas privalo garantuoti, kad Darbai bus atlikti kokybiškai, tinkamai ir laiku. Darbai atlikti nekokybiškai turi būti ištaisyti nuo Uždarosios akcinės bendrovės „VILNIAUS VANDENYS“ rašytinio reikalavimo dėl trūkumų šalinimo pateikimo dienos ne vėliau kaip per 5 darbo dienas.
2. **SUTARTIES VYKDYMO METU PATEIKIAMA DOKUMENTACIJA**

Rangovas privalės pateikti ir suderinti su Užsakovu:

* 1. Grafiką per 14 k. d. nuo Sutarties įsigaliojimo dienos (Grafikas turi būti savaičių tikslumu). Grafikas turi būti parengtas atsižvelgiant į šios Techninės užduoties reikalavimus atskirų darbų atlikimo terminams. Atskiri darbai, kurių atlikimo pradžia, pabaiga ar terminas nėra detaliai nurodyti Techninėje užduotyje turi būti numatyti Grafike, įvertinant Rangovo pagrįstas galimybes įvykdyti darbus Grafike numatytais terminais. Grafiko apačioje pagal darbų pozicijas turi būti pateiktos ir planuojamų atlikti ir aktuoti darbų vertės. Atlikti darbai turi sutapti su aktavimu, aktavimas Grafike turi būti planuojamas tą patį kalendorinį mėnesį, kurį yra baigiami atitinkamos žiniaraščio (Techninės užduoties Priedas Nr. 2) eilutės darbai. Jei Rangovas atliks darbus anksčiau nei nurodyta Grafike, aktas teikiamas grafike numatytai sumai ne anksčiau 1 mėn. nei nurodyta Grafike;
  2. Išpildomąją dokumentaciją, kadastrinių matavimų bylas su išankstine VĮ „Registrų centras“ patikra, mikrobiologinių tyrimų pažymas, atliktų darbų aktus. Taip pat Rangovas (pagal įgaliojimą) turės atlikti statinių statybos užbaigimo procedūras, pateikti visus reikiamus dokumentus per Lietuvos Respublikos statybos leidimų ir statybos valstybinės priežiūros informacinės sistemos (IS) „Infostatyba“ išorinę svetainę statybos užbaigimo dokumento gavimui ir pateikti užbaigimo dokumentą arba pateikti užpildytą deklaraciją.

1. **RANGOVO IR UŽSAKOVO ĮSIPAREIGOJIMAI**

**6.1. Rangovo įsipareigojimai:**

6.1.1. Atlikti Darbus profesionaliai, kokybiškai ir laiku, vadovaujantis Užsakyme (-uose), sutartyje nustatyta tvarka, Lietuvos Respublikoje galiojančiais įstatymais ir kitais teisės aktais reglamentuojančiais Darbų atlikimą.

6.1.2. Vandens tiekimo nutraukimas esamiems vartotojams, atliekant vandentiekio tinklų pajungimo/perjungimo darbus, galimas suderinus su Užsakovu atjungimo laiką prieš 14 kalendorinių dienų iki numatomų darbų pradžios, bet ne ilgesniam kaip 6 val. laikotarpiui. Rangovas turi pasirūpinti laikinomis vandentiekio linijomis ir užtikrinti patikimą vandens tiekimą esamiems vartotojams, jei vandens nutraukimo laikas bus ilgesnis kaip 6 val.

6.1.3. Užtikrinti darbų saugos reikalavimų vykdymą.

6.2. **Užsakovo įsipareigojimai:**

* + 1. Bendradarbiauti su Rangovu, teikiant reikalingą informaciją Užsakymų ir (ar) Sutarties vykdymo metu.
    2. Priimti iš Rangovo kokybiškai atliktus Darbus, atitinkančius teisės aktų ir Užsakyme ir (ar) Techninėje užduotyje numatytus Darbų reikalavimus, ir tinkamai bei laiku atsiskaityti su Rangovu Sutartyje numatytomis sąlygomis*.*
    3. Perkantysis subjektas sudarys galimybę Rangovui darbų metu naudotis vandeniu (praplovimui, bandymams). Už darbų vykdymo metu sunaudotą vandenį Rangovas Perkančiajam subjektui sumokės užbaigus objektą pagal apskaičiuotą suvartotą vandens kiekį.

1. **PAPILDOMA INFORMACIJA**

Vykdant darbus asfaltuotose gatvėse vadovautis Vilniaus miesto savivaldybės administracijos direktoriaus 2021 m. kovo 25 d. įsakymu Nr.30-780/21 patvirtintu „Leidimų atlikti kasinėjimo darbus Vilniaus miesto savivaldybės viešojo naudojimo teritorijoje (gatvėse, vietinės reikšmės keliuose, aikštėse, žaliuosiuose plotuose), atitverti ją ar jos dalį arba apriboti eismą joje išdavimo tvarkos aprašu“. Darbai A, B, C kategorijos miesto gatvėse darbo dienomis draudžiami nuo 7 val. iki 9 val. ir nuo 16 val. iki 19 val., kitu metu atlikti darbus nemažinant eismo pralaidumo daugiau kaip 50%.

1. **PRIEDAI**

Priedas Nr. 1. Projektas „Vandentiekio tinklų A. P. Kavoliuko g. 42, Vilniaus m., kapitalinio remonto projektas“;

Priedas Nr. 2. Darbų kainų žiniaraštis.